Kasoltanan Peureulak

Kasoltanan Peureulak otabâ Kasoltanan Perlak panèka kraton Islam è Inḍonèsia bân aropa'aghi kasoltanan sè kobâsa è wilajâ Peureulak, Acèh Tèmor (samangkèn Acèh). Èsebbhutaghi antarana taon 840 kantos taon 1292. Peureulak otabâ Perlak kalonta mènangka ḍaèra pangasèl kaju perlak, macem kaju sè sanget bhâghus ka'angghuy abhâdhi kapal, bân karana ḍaèra panèka èkennal kalabân nyama "Negeri Perlak".

 Panyèttongan kalabân Samudera Pasai 
È taon 1225 M, Sultan Makhdum Alaiddin Malik Muhammad Amin Shah II Johan aḍâulat mènangka Soltan ka-17 Perlak mulaè mèmpèn kantos taon 1263 M. Sa'abiddhâ masa kakobâsa'anna, Suotan Makhdum ajhâlânnaghi politik sahabhâdhân kalabân makabin ḍuwâ' potrèna sareng pangobâsa negri tatangghâ Peureulak:

 Potrè Ratna Kamala, èpakabin kalabân Rato Kraton Malaka, Sultan Muhammad Shah (Parameswara).
 Potrè Ganggang, èpakabin kalabân Rato Kraton Samudera Pasai, Al Malik Al-Saleh.
Soltan palèng buḍi Perlak panèka soltan ka-18, Sultan Makhdum Alaiddin Malik Abdul Aziz Johan (marènta taon 1267 kantos 1292). Sa'amponna sèdhâ, kadhâddhiyân panyèttongan Kasoltanan Perlak ka ḍâlem wilajâ Kasoltanan Samudera Pasai. Ḍuwâ' wilajâ panèka saterrossa è bâbâna kakobâsa'an pottra ḍâri Sultan Malikussaleh, yâkni Soltan Muhammad Malik azh-Zhahir.

 Sombher